ڤرکارا ايت دتڬسکن اوليه ڤڠروسي ڬرقن ڤمبيلا اومة (Ummah)، اسماعيل مينا احمد يڠ مپوکوڠ ڤنوه حسرة کراجا؞ن اونتوق مڠڬوبل اوندڠ٢ بهارو باڬي مڠکڠ ڤنولرن بريتا ڤلسو دنڬارا اين.
لبيه٢ لاڬي کات اسماعيل مينا، حکوم ڤپيبرن بريتا ڤلسو ايت سنديري اداله حرام دسيسي إسلام دان واجر دبندوڠ.
”حکومڽ واجب. سبب مڠيکوت قاعده فقه، مپکت سسواتو ڤرکارا يڠ بوليه مڠوندڠ کسوسهن دان مروسقکن اداله واجب.
”سو؞ال بريتا ڤلسو اين، دالم إسلام جلس حرام دان بردوسا بسر. منجادي تڠڬوڠجواب ڤمرينته اونتوق مڠڬوبل اکتا مڠکڠ ڤپيبرن بريتا ڤلسو اونتوق کسجهترا؞ن مشارکت،“ کاتاڽ.
بلياو برکات دمکين کتيک دتمو؞ي سلڤس مڠحاضيري سيدڠ ميجا بولت اومة، کسن کيس اينديرا ڬندي کأتس ڤراوندڠن، دسيني سمالم.
مڠولس لنجوت، اسماعيل مينا ممبريتاهو اهلي ڤوليتيک سهاروسڽ مڠعملکن ڤرينسيڤ يڠ بوديمن دالم برڤوليتيک دان بوکنڽ دڠن منچيڤتا اتاو مپيبر بريتا ڤلسو.
bjn_Arab bjn_Arab bjn_Arab ace_Arab bjn_Arab bjn_Arab